Ĝisdatigo pri la Tekstaro kaj PIV
#000000
La laboroj pri la Tekstaro de Esperanto (la Tekstaro), kaj pri la estonta versio de la Plena Ilustrita Vortaro de Esperanto (PIV) progresas intense. La du projektoj, ambaŭ financataj de Esperantic Studies Foundation, praktike kunfandiĝis en unu projekton, ĉar la tekstoj en la Tekstaro estas abunde uzataj por provizi PIV-on per ekzemploj de reala uzo.
#000002
Ambaŭ projektojn gvidas Bertilo Wennergren. La laboron pri PIV tamen plenumas tute teamo, kiu diligente redaktas kaj korektas la vortaran materialon per interreta kunlabora platformo programita de Bertilo. Iuj el la PIV-teamanoj ankaŭ helpas vastigi la Tekstaron per novaj tekstoj, kaj per korektado de la jam ekzistantaj tekstoj.
#000003
Al la Tekstaro estis lastatempe aldonitaj la jenaj tekstoj:
#000004
Per tio la amplekso de la Tekstaro nun estas 11.728.313 vortoj.
#000006
La PIV-teamo volas profunde renovigi la vortaron, komencante novan ĉapitron en ĝia evoluo. La planoj enhavas interalie la jenajn punktojn:
#000007
Waringhien havis la ambicion, ke PIV iagrade povu servi kiel enciklopedio. Tiu celo estis nur parte plenumita. La artikoloj de iuj fakoj estas enciklopediecaj, dum aliaj estas nur vortaraj. Nuntempe la taskon esti enciklopedio pli bone plenumas la Esperanta Vikipedio, kaj PIV prefere fariĝu pura vortaro. Vortaro difinas kaj klarigas vortojn, dum enciklopedio klarigas faktojn kaj fenomenojn. Praktike tiu ŝanĝo trafas precipe la botanikajn kaj zoologiajn artikolojn de PIV, kiuj ĝis nun nemalofte pli similas al eseetoj ol al vortaraj artikoloj.
Ĉiuj realaj ekzemploj (prenitaj el iu teksta fonto) estas kontrolataj kaj ĝustigataj. En la ĝisnunaj PIV-versioj multaj ekzemploj estas ŝanĝitaj kaj adaptitaj, kaj sekve ne ĉiam fidindaj. Tiu tasko estas grandega, sed progresas tre bone, precipe pro la eblo rapide kontroli multajn fontotekstojn per la serĉilo de la Tekstaro.
Ĉiuj realaj ekzemploj havos fontindikon. Tiuj ekzemploj, kiuj estas troveblaj en la Tekstaro estos provizitaj per ligilo al la koncerna loko en la Tekstaro. Per alklako al la fontindiko leganto estos sendita rekte al la koncerna tekstoloko kun la efektiva origina ekzemploteksto flave markita.
Estas enkondukita pli rigora distingo inter efektiva vortfarado per Esperantaj elementoj, kaj pruntado de internaciaj vortoj. Ekz. la vorto antropometrio, kiu en PIV2020 estas prezentita kiel derivaĵo el la radiko antrop· (= homo) kaj la sufikso -ometri- (= mezurscienco), aperos estonte kiel la radiko antropometri· plus O-finaĵo, ĉar ne vere ekzistas en Esperanto ia sufikso -ometri-, nek ia radiko antrop·. La vorto estas prenita kiel tutaĵo el la internacia vortprovizo, kaj estu prezentita ĝuste tiel.
Ĉiuj derivaĵoj estos prezentitaj kun disigaj signetoj, kiuj evidentigas la kunmetitecon de la vorto. Ekz. la vorto malsuprenstreko aperos kiel mal·supr·e·n·strek·o.
Loknomoj havos en la difino anstataŭ geografiaj koordinatoj (ekz. “8°15′E, 48°45′N”) nacilingvajn nomojn, kio plifaciligos kontroli en enciklopedio aŭ alia fonto, pri kiu loko efektive temas.
Estos uzata multe malpli da mallongigoj. Ekz. anstataŭ k aperos kaj; anstataŭ U aperos okcidenta, kaj anstataŭ sk. aperos subkompreni.
#000008
Jam ekzistas testa versio de la nova PIV, sed ĝi estas dume alirebla nur por kelkaj elektitaj testantoj, kiuj povas eniri per pasvorto. Kiam la nova versio estos sufiĉe matura, tiu testa versio estos malfermita al la publiko, por uzo kaj kritiko, antaŭ ol estos publikigita la nova PIV. Ĝi estos laŭplane unuavice interreta vortaro (kiel la nuna versio de PIV2020 ĉe la adreso vortaro.net), sed el tiu materialo estos aŭtomate kreebla versio por tradicia libra publikigado.
#000009
Ĉi tiu artikolo estas trovebla tie ĉi en la angla.
#000010
Submit a Comment Cancel reply
#000011
Your email address will not be published. Required fields are marked *
#000012
Save my name, email, and website in this browser for the next time I comment.
#000013
Subscribe to ESF's free news bulletin
#000016
Abonu senpagan informbultenon de ESF
#000017